pielikums

Izglītības un zinātnes ministrijas

(Datums skatāms laika zīmogā) rīkojumam Nr. 1-2e/24/373

Kritēriji valsts budžeta līdzekļu sadalei Latvijā atzīto sporta federāciju darbībai un plānotajām aktivitātēm

1. Vispārīgie jautājumi

1. Šie kritēriji ir attiecināmi uz Ministru kabineta 2024. gada 9. janvāra noteikumu Nr. 27 “Sporta organizāciju finansēšanas kārtība” (turpmāk – Noteikumi) 1. punktā noteiktajā kārtībā izglītības un zinātnes ministra apstiprinātā pieejamā valsts finansējuma apmēra piešķiršanas priekšlikumu noteikšanai Sporta likumā noteiktā kārtībā atzītajām sporta federācijām (turpmāk – Federācijas).

2. Šo kritēriju 1. punktā paredzētā valsts finansējuma apmēra noteikšanai Federācijām to darbībai un plānotajām aktivitātēm, tiek izvērtēti Noteikumu 3. punktā noteiktā kārtībā Izglītības un zinātnes ministrijā (turpmāk – ministrija) saņemtie Federāciju iesniegumi (1.pielikums, 2. pielikums).

3. Nosakot Federācijām piešķiramā valsts finansējuma apmēru, tiek ņemti vērā:

3.1. sporta federācijas pārstāvētajā sporta veidā reģistrēto (licencēto) sportistu skaits;

3.2. pārskata gadā sporta federācijas darbība un aktivitātes pārstāvētajā sporta veidā;

3.3. sporta federācijas sportistu sasniegtie rezultāti pārstāvētajā sporta veidā;

3.4. darbības jomas federācijas darbība attiecīgajā jomā un aktivitātes;

3.5. darbības jomas federācijas izglītojošā darbība.

1. Kritēriji un piemērojamie punkti

4. Valsts budžeta finansējums **sporta veidu** sporta federāciju darbībai un plānotajām aktivitātēm tiek aprēķināts piemērojot kritērijus pēc kuriem, paredzot šādus pamatnosacījumus un sadales principus, katra sporta federācija var pretendēt uz punktiem par savu darbību, aktivitātēm un sasniegumiem **trīs kritēriju kopumos (blokos),** katrā no kuriem nosakot maksimāli iegūstamo punktu skaits:

4.1. Pirmais kritēriju bloks (maksimāli 40 punkti):

|  |  |  |
| --- | --- | --- |
| Kritērijs | Rādītājs | Maksimāli iegūstamais punktu skaits |
| 1.1. | Reģistrēto sportistu skaits/ bērni un jaunieši līdz 18 gadu vecumam\* | **30 punkti** |
| 1.2. | Reģistrēto sportistu skaits / pieaugušie no 18 gadiem\* | **10 punkti** |

\* Šajā kritēriju blokā tiek vērtēts tikai reģistrēto sportistu skaits, sporta federācijas sportistu reģistra pieejamība sporta federācijai jānodrošina tīmekļa vietnē.

4.2. Otrais kritēriju bloks (maksimāli 60 punkti):

|  |  |  |
| --- | --- | --- |
| Kritērijs | Rādītājs | Maksimāli iegūstamais punktu skaits |
| 2.1. | Sporta federācijas sportistu dalība sporta sacensībās (Olimpiskās spēlēs, OS kvalifikācijas sacensībās, Pasaules spēlēs, Eiropas un pasaules čempionātos, Eiropas un pasaules kausu izcīņās) | **10 punkti**  (t.sk. sacensību skaits 5 punkti  dalībnieku sportistu skaits 5 punkti) |
| 2.2. | Sporta federācijas sarīkotie Latvijas čempionāti, meistarsacīkstes, kausa izcīņas pieaugušajiem | **10 punkti**  (t.sk. sacensību skaits 5 punkti  dalībnieku sportistu skaits 5 punkti) |
| 2.3. | Sporta federācijas sarīkotie Latvijas jaunatnes čempionāti, meistarsacīkstes un atsevišķi sarīkotās nacionāla\* līmeņa jaunatnes sacensības | **20 punkti**  (t.sk. sacensību skaits 10 punkti  dalībnieku sportistu skaits 10 punkti) |
| 2.4. | Sporta federācijas Latvijā sarīkotās starptautiskās sacensības (Pasaules čempionāti, Eiropas čempionāti, Baltijas čempionāti un citas starptautiskās\*\* sacensības, kuras rīko attiecīgā sporta federācija, kurās piedalās ne mazāk kā 6 valstis individuālajos sporta veidos un ne mazāk kā 4 valstis komandu sporta veidos un kuras ir iekļautas attiecīgas starptautiskās federācijas oficiālajā sacensību kalendārā) | **10 punkti**  (t.sk. sacensību skaits 5 punkti  dalībnieku sportistu skaits 5 punkti) |
| 2.5. | Sporta federācijas sarīkotās tautas sporta un senioru (veterānu) sacensības Latvijā | **5 punkti**  (t.sk. sacensību skaits 2 punkti  dalībnieku sportistu skaits 3 punkti) |
| 2.6. | Sporta federācijas sarīkotie izglītības pasākumi (semināri, kursi, izdotā mācību metodiskā literatūra) | **5 punkti** |

\* Nacionāla līmeņa jaunatnes sacensības – Sporta likumā noteiktajā kārtībā atzīto sporta veidu sporta federāciju sacensību kalendārā iekļautās sacensības;

\*\* Starptautiskās sacensības – starptautiskās sporta federācijas kalendārā iekļautās sporta sacensības;

4.3. Kritēriju bloka 2.2., 2.3., 2.4. un 2.5. apakšpunktos noteiktajos kritērijos sporta federācijas rīkoto sporta sacensību nolikumiem un rezultātiem jābūt publiski pieejamiem sporta federācijas tīmekļvietnē.

4.4. Trešais kritēriju bloks (maksimāli 40 punkti):

Sporta federāciju sportistu sasniegtie sportiskie rezultāti atbilstoši **augstu sasnieguma sporta kritērijiem** (Tabulas).

5. Sporta federāciju sportistu sasniegtie rezultāti tiek vērtēti:

5.1. olimpiskajos sporta veidos un disciplīnās atbilstoši 1. un 2. tabulai;

5.2. neolimpiskajos sporta veidos un disciplīnās, kuru starptautiskās federācijas ir atzītas Starptautiskajā Olimpiskajā komitejā (SOK) vai ir biedri Starptautiskajā sporta federāciju asociācijā (GAISF) atbilstoši 3. un 4. tabulai;

5.3. neolimpiskajos sporta veidos un disciplīnās, kuru starptautiskās federācijas nav atzītas SOK vai nav biedri GAISF, bet kurā biedri ir vismaz 40 nacionālās federācijas no vismaz 3 kontinentiem vasaras sporta veidos vai vismaz 25 nacionālās federācijas no vismaz 2 kontinentiem ziemas sporta veidos, tai skaitā, Latvijā atzītā sporta federācija atbilstoši 5. un 6. tabulai.

6. Tabulās norādītie punkti par izcīnītajām vietām netiek piešķirti, ja nav apsteigti vismaz ¼ daļa no dalībnieku vai komandu skaita, kas piedalījušies sacensību attiecīgajā disciplīnā vai svaru kategorijā.

7. Ja sportisti startējuši un izcīnījuši atbilstošas vietas attiecīgajās sacensībās individuālajos sporta veidos iegūto punktu skaitam piemēro koeficientu:

7.1. divnieku laivu klasē airēšanā, bobslejā, kamaniņu sportā, pludmales volejbolā, sporta dejās, tenisā, galda tenisā, bridžā, boulingā, motokrosā blakusvāģiem, autosportā rallijā – koeficientu 1,5;

7.2. stafetēs, kur startē 3 dalībnieki – koeficientu 1,75;

7.3. četrinieku laivu klasē airēšanā, bobslejā, stafetēs, komandu sacensībās, kur startē 4 dalībnieki – koeficientu 2;

7.4. astoņnieku laivu klasē airēšanā, virves vilkšanā, kur startē 8 dalībnieki – koeficientu 4.

8. Komandu sporta spēlēs (veidos) punktu skaitu dala ar divi un reizina ar sportistu skaitu, kuri reāli startējuši un izcīnījuši attiecīgo vietu attiecīgajās sacensībās. Komandu sacensībās tenisā, galda tenisā, šahā u.c. sporta veidos reizina ar dalībnieku skaitu, kuri piedalās vienā komandu sacensībā.

9. Ja komandu vērtējumā nenotiek atsevišķas sacensības, un rezultāts tiek aprēķināts pēc atsevišķu sportistu sasniegtajiem rezultātiem vai izcīnītajām vietām individuālajās sacensībās, tad koeficients ir 1.

10. Piemērojot šos kritērijus, par Pasaules un Eiropas junioru čempionātiem tiek uzskatīti attiecīgās pasaules vai Eiropas federācijas rīkotie čempionāti, kuros var startēt sportisti, kuri ir vecāki par 18 gadiem un jaunāki par attiecīgās starptautiskās vai Eiropas federācijas noteikto sportista vecumu.

11. Piemērojot šos kritērijus, par Pasaules un Eiropas jaunatnes čempionātiem tiek uzskatīti attiecīgās pasaules vai Eiropas federācijas rīkotie čempionāti, kuros var startēt sportisti jaunāki par 18 gadiem (U18). Vienā sporta veidā tiek ieskaitītas ne vairāk kā 2 vecākās jauniešu vecuma grupas, sākot no U18. Netiek ieskaitītas vecuma grupas U14 un jaunākas.

12. Sacensībās, kas notiek pēc „vienmīnusa sistēmas” un kurās netiek noskaidrotas zaudējušo sportistu vai komandu vietas, pusfinālā zaudējušie tiek uzskatīti kā izcīnījuši 3.vietu, ceturtdaļfinālā – 5.vietu, astotdaļfinālā – 9.vietu. Punkti netiek piešķirti, ja šādās sacensībās nav izcīnīta vismaz viena uzvara.

1. Valsts budžeta finansējums **darbības jomu federāciju** darbībai un plānotajām aktivitātēm tiek aprēķināts piemērojot kritērijus pēc kuriem, paredzot šādus pamatnosacījumus un sadales principus, katra atzītā darbības jomas federācija var pretendēt uz punktiem par savu darbību un aktivitātēm.

|  |  |  |
| --- | --- | --- |
| Kritērijs | Rādītājs | Maksimālais punktu skaits |
| 1. | Jomas pārstāvēšana (iesaistītā institūcija) | **6 punkti** |
| 2. | Jomas pārstāvēšana sacensībās nacionālā un starptautiskā līmenī | **6 punkti** |
| 3. | Sporta likumā deleģēto uzdevumu realizēšana | **6 punkti** |
| 4. | Jomā pārstāvēto pasākumu rīkošana tiešā sadarbībā ar valstī atzītajām sporta veidu federācijām | **6 punkti** |
| 5. | Sacensību organizēšana saskaņā ar atzīto sporta veidu federāciju noteikumiem un tie akceptēti sacensību nolikumos | **6 punkti** |
| 6. | Sacensību organizēšana reģionālā, nacionālā un starptautiskā līmenī un iekļautas kopējā sacensību kalendārā | **6 punkti** |
| 7. | Izglītojošo pasākumu organizēšana, dalība starptautiskos izglītojošos forumos, dalība starptautiskās konferencēs | **6 punkti** |
| 8. | Sadarbība pasākumu organizēšanā ar pašvaldībām saskaņā ar apstiprinātu pasākumu nolikumu. | **6 punkti** |

1. Federācijām piešķiramā valsts finansējuma aprēķins
2. Aprēķinot katrai sporta federācijai piešķiramā valsts finansējuma kopējo apmēru, tiek izmantota šāda formula:

, kur

– sporta federācijai piešķiramā valsts finansējuma apmērs;

– sporta federācijas iegūtais punktu skaits pirmajā kritēriju blokā (aprēķina saskaņā ar šo kritēriju 15. punktu);

– sporta federācijas iegūtais punktu skaits otrajā kritēriju blokā (aprēķina saskaņā ar šo kritēriju 15. punktu);

– sporta federācijas iegūtais punktu skaits trešajā kritēriju blokā (aprēķina saskaņā ar šo kritēriju 15. punktu).

– viena punkta vērtība naudas izteiksmē (aprēķina saskaņā ar šo kritēriju 16. punktu)

1. Katrai sporta federācijai piešķiramais punktu skaits pirmā, otrā un trešā bloka rādītājos tiek aprēķināts proporcionāli attiecīgā bloka kritērijā noteiktā maksimāli iegūstamā punktu skaita rādītājam.
2. Viena punkta vērtības naudas izteiksmi aprēķina, izmantojot šādu formulu:

, kur:

viena punkta vērtības naudas izteiksmē;

– valsts budžeta finansējums sporta veidu sporta federāciju darbībai un plānotajām aktivitātēm kārtējā gadā;

– sporta federāciju pirmā, otrā un trešā bloka kritērijos iegūto punktu kopsumma.

1. Aprēķinot katrai darbības jomas federācijai piešķiramā valsts finansējuma apmēru, tiek izmantota šāda formula:

, kur:

valsts budžeta finansējums darbības jomas federācijas darbībai un plānotajām aktivitātēm kārtējā gadā;

darbības jomas federācijas iegūto kritēriju punktu kopsumma;

viena punkta vērtība naudas izteiksmē (aprēķina saskaņā ar kritēriju 18. punktu).

1. Viena punkta vērtības naudas izteiksmi aprēķina, izmantojot šādu formulu:

, kur:

– viena punkta vērtības naudas izteiksme;

- valsts budžeta finansējums darbības jomu federācijām darbībai un plānotajām aktivitātēm kārtējā gadā;

- darbības jomu federāciju kritērijos iegūto punktu kopsumma.